分类：文化/艺术-文学
问题：查找古诗<四时田园杂兴><山行><乞巧><嫦娥><题西林壁><游? 
回答：
四时田园杂兴(共有60首,此其中之一)  范成大
 
昼出耘田夜绩麻，
村庄儿女各当家。
童孙未解供耕织，
也傍桑阴学种瓜。

山行 杜牧
 
远上寒山石径斜, 
白云生处有人家。 
停车坐爱枫林晚, 
霜叶红于二月花。

乞巧  唐 - 林杰

七夕今宵看碧霄,
牵牛织女渡河桥。
家家乞巧望秋月，
穿尽红丝几万条。

嫦娥 ·李商隐

云母屏风烛影深，
长河渐落晓星沉。
嫦娥应悔偷灵药，
碧海青天夜夜心。

题西林壁 苏轼 

横看成岭侧成峰, 
远近高低各不同。 
不识庐山真面目, 
只缘身在此山中.

 游山西村  陆游

莫笑农家腊酒浑，丰年留客足鸡豚。
山重水复疑无路，柳暗花明又一村。 
萧鼓追随春社近，衣冠简朴古风存。 
从今若许闲乘月，拄杖无时夜扣门。